Bu gün kino sahəsində çalışan, uzun illərdir ki, ömrünü bu sənətə həsr edən yaradıcı insanların ən sevimli günlərindən biridir. Bilirsiniz ki, Azərbaycan kinosu tarixində çox böyük keşməkeşli dövrlər yaşanıb. Müxtəlif dövrlərdə xalqımızın başına gətirilən hadisələrə baxmayaraq, sənət adamları, kino ictimaiyyəti öz sənətlərinə sadiq qalaraq, milli dəyərlərimizin dünyaya çatdırılması üçün əllərindən gələni ediblər. Bu gün mən "Azərbaycanfilm”in kollektivi adından kino aləmində çalışan bütün sənətkarlarımızı, təkcə rejissorları, aktyorları deyil, bu sahədə çalışan işıqçıdan tutmuş, qrim ustasına qədər hər kəsi təbrik edirəm. Onlara uzun ömür, can sağlığı, uğurlar arzu edirəm”.